Ideen om en fast veiforbindelse ble lansert på 1980-tallet. Høsten 2002 holdt Bjarkøy kommune en folkeavstemning der ca. 90 % av befolkningen stemte for å slå kommunen sammen med Harstad kommune, dersom Bjarkøyforbindelsen blir bygd. Deltakelsen i folkeavstemningen var imidlertid for liten til at resultatet ble bindende. I april 2005 valgte imidlertid fylkestinget i Troms å nedprioritere Bjarkøyforbindelsen i behandlingen av Nasjonal transportplan. Sammenslåingen ble stadfestet i 2010 og gjennomført i januar 2013.